सामग्री: 1. राजीव गांधींचा भारतरत्न काढून घेण्याचा प्रस्ताव मंजूर 

भारताचे माजी पंतप्रधान दिवंगत राजीव गांधी यांचा भारतरत्न पुरस्कार परत घेण्याचा प्रस्ताव दिल्ली विधानसभेत संमत करण्यात आला आहे. 

लोकसत्ताने दिलेल्या बातमीनुसार सत्ताधारी आम आदमी पार्टीच्या बहुतांश आमदारांनी या प्रस्तावाला मंजुरी दिली आहे.

1984 मध्ये उसळलेल्या शीख दंगलीत राजीव गांधी दोषी होते, असा आरोप आप सरकारने करत गांधी कुटुंबाकडून हा पुरस्कार परत घेण्यात यावा, अशी मागणी या प्रस्तावात नमूद केली आहे. 

दरम्यान, हा प्रस्ताव मंजूर केल्यामुळे आम आदमी पार्टीत रणकंदन माजल्याची बातमी इंडियन एक्सप्रेसने दिली आहे. आप पक्षाचे प्रवक्ते सौरभ भारद्वाज यांनी पत्रकारांना सांगितलं की त्यांना मिळालेल्या मूळ प्रतीत राजीव गांधी यांच्याशी संबंधित ओळी नव्हत्या. मालवीय नगर भागातील आमदार सोमनाथ भारती यांच्या मागणीनुसार या ओळी मूळ प्रस्तावात घालण्यात आल्या.

तसंच आप पक्षाच्या आमदार अलका लांबा यांनी या प्रस्तावाला असहमती दर्शवली आहे. पक्षाने त्यांच्याविरोधात शिस्तभंगाच्या कारवाई केली असून त्यांना राजीनामा देण्याचा आदेश दिला आहे.

2. दिल्लीत पेट्रोलचा दर 34 रुपये, पण...

राजधानी दिल्लीत पेट्रोलचा दर प्रतिलिटर 34.04 रुपये आणि डिझेलचा दर प्रतिलिटर 38.67 रुपये आहे, कर आणि वितरकांचे कमिशन वगळता, अशी माहिती केंद्र सरकारने दिली आहे. लोकसभेत दिलेल्या एका लेखी उत्तराचा संदर्भ घेऊन सकाळने ही बातमी दिली आहे.

दिल्लीत कर आणि वितरकांचे कमिशन पेट्रोलवर 96.9 टक्के आणि डिझेवर 60.3 टक्के आहे. दिल्लीत 19 डिसेंबरला पेट्रोलचा दर प्रतिलिटर 70.63 रुपये होता. यामध्ये केंद्रीय उत्पादन शुल्क 17.98 रुपये, राज्याचा मूल्यवर्धित कर 15.02 रुपये आणि वितरकाचे कमिशन 3.59 रुपये आहे. 

दिल्लीत डिझेलचा दर 19 डिसेंबरला प्रतिलिटर 64.54 रुपये होता. यात केंद्रीय उत्पादन शुल्क 13.83 रुपये, राज्याचा मूल्यवर्धित कर 9.51 रुपये आणि वितरकाचे कमिशन 2.53 रुपये होतं.

पेट्रोल आणि डिझेलचा दर दररोज बाजारभावानुसार बदलत असून, प्रत्येक राज्यात स्थानिक करांच्या प्रमाणानुसार वेगवेगळे दर आहेत, असे शुक्‍ला यांनी उत्तरात नमूद केले आहे. 

3. केंद्राकडून दुष्काळाच्या स्थितीची पाहणी

गेल्या उन्हाळ्यात आणि पावसाळ्यातील दुष्काळाच्या परिस्थितीचं अवलोकन करण्यासाठी केंद्राने विविध मंत्रालयातून काही टीमची स्थापना केली आहे.  द हिंदूने ...\nमागील सामग्री खालीलप्रमाणे सारांशित केली जाऊ शकते:
सर्व वृत्तपत्र आणि वेबसाईटवर प्रकाशित झालेल्या पाच महत्त्वाच्या बातम्या थोडक्यात पाहूया: